hippocrates-et-corpus-hippocraticum.de-morbo-sacro 10
ἐς δὲ τὰ δεξιὰ μᾶλλον καταῤῥέει ἢ ἐς τὰ ἀριστερὰ , ὅτι αἱ φλέβες εἰσὶ κοιλότεραι καὶ πλέονες ἢ ἐν τοῖσιν ἀριστεροῖσιν · ἀπὸ γὰρ τοῦ ἥπατος τείνουσι καὶ ἀπὸ τοῦ σπληνός . Ἐπικαταῤῥέει δὲ καὶ ἀποτήκεται τοῖσι μὲν παιδίοισι μάλιστα , οἷσιν ἂν διαθερμανθῇ ἡ κεφαλὴ ἤν τε ὑπὸ ἡλίου , ἤν τε ὑπὸ πυρὸς , καὶ ἐξαπίνης φρίξῃ ὁ ἐγκέφαλος · τότε γὰρ ἀποκρίνεται τὸ φλέγμα . Ἀποτήκεται μὲν γὰρ ἐκ τῆς θέρμης καὶ διαχύσιος τοῦ ἐγκεφάλου · ἀποκρίνεται δὲ ἀπὸ τῆς ψύξιός τε καὶ ξυστάσιος , καὶ οὕτως ἐπικαταῤῥέει . τοῖσι μὲν αὕτη ἡ πρόφασις γίνεται , τοῖσι δὲ καὶ ἐπειδὰν ἐξαπίνης μετὰ βόρεια πνεύματα νότος μεταλάβῃ , ξυνεστηκότα τὸν ἐγκέφαλον καὶ εὐσθενέοντα ἔλυσε καὶ ἐχάλασεν ἐξαίφνης , ὥστε πλημμυρεῖν τὸ φλέγμα , καὶ οὕτω τὸν κατάῤῥοον ποιέεται . Ἐπικαταῤῥέει δὲ καὶ ἐξ ἀδήλου , φόβου γινομένου , ἢν δείσῃ βοήσαντός τινος , ἢ καὶ μεταξὺ κλαίων μὴ οἷός τε ἔῃ τὸ πνεῦμα ταχέως ἀναλαβεῖν , οἷα γίνεται παιδίοισι πολλάκις · ὅ τι δʼ ἂν τούτων αὐτῷ γένηται , εὐθὺς ἔφριξε τὸ σῶμα , καὶ ἄφωνος γενόμενος τὸ πνεῦμα οὐχ εἵλκυσεν , ἀλλὰ τὸ πνεῦμα ἠρέμησε , καὶ ὁ ἐγκέφαλος ξυνέστη , καὶ τὸ αἷμα ἔστη , καὶ οὕτως ἀπεκρίθη καὶ ἐπικατεῤῥύη τὸ φλέγμα . τοῖσι μὲν παιδίοισιν αὗται αἱ προφάσιες τῆς ἐπιλήψιός εἰσι τὴν ἀρχήν . τοῖσι δὲ πρεσβύτῃσιν ὁ χειμὼν πολεμιώτατός ἐστιν · ὅταν γὰρ παρὰ πυρὶ πολλῷ διαθερμανθῇ τὴν κεφαλὴν καὶ τὸν ἐγκέφαλον , ἔπειτα ἐν ψύχει γένηται καὶ ῥιγώσῃ , ἢ καὶ ἐκ ψύχεος εἰς ἀλέην ἔλθῃ καὶ παρὰ πυρὶ καθίσῃ , τωὐτὸ τοῦτο πάσχει , καὶ οὕτως ἐπίληπτος γίνεται κατὰ τὰ προειρημένα . κίνδυνος δὲ πολὺς καὶ ἦρος παθέειν τωὐτὸ τοῦτο , ἢν ἡλιωθῇ ἡ κεφαλή · τοῦ δὲ θέρεος ἥκιστα , οὐ γὰρ γίνονται μεταβολαὶ ἐξαπιναῖοι . ὁκόταν δὲ εἴκοσιν ἔτεα παρέλθῃ , οὐκ ἔτι ἡ νοῦσος αὕτη ἐπιλαμβάνει , ἢν μὴ ἐκ παιδίου ξύντροφος ἔῃ , ἀλλʼ ἢ ὀλίγους ἢ οὐδένα · αἱ γὰρ φλέβες μεσταί εἰσιν αἵματος , καὶ ὁ ἐγκέφαλος συνέστηκε καὶ ἐστὶ στρυφνὸς , ὥστε οὐκ ἐπικαταῤῥέει ἐπὶ τὰς φλέβας · ἢν δʼ ἐπικαταῤῥύη , τοῦ αἵματος οὐκ ἐπικρατέει , πολλοῦ καὶ θερμοῦ ἐόντος .
Lemmas: εἰς δέ ὁ δεξιός μάλα καταρρέω ἤ εἰς ὁ ἀριστερός , ὅτι ὁ φλέψ εἰμί κοῖλος καί πολύς ἤ ἐν ὁ ἀριστερός · ἀπό γάρ ὁ ἧπαρ τείνω καί ἀπό ὁ σπλήν . ἐπικαταρρέω δέ καί ἀποτήκω ὁ μέν παιδίον μάλα , ὅς ἄν διαθερμαίνω ὁ κεφαλή ἐάν τε ὑπό ἥλιος , ἐάν τε ὑπό πῦρ , καί ἐξαπίνης φρίζω ὁ ἐγκέφαλος · τότε γάρ ἀποκρίνω ὁ φλέγμα . ἀποτήκω μέν γάρ ἐκ ὁ θέρμη καί διάχυσις ὁ ἐγκέφαλος · ἀποκρίνω δέ ἀπό ὁ ψῦξις τε καί σύστασις , καί οὕτως ἐπικαταρρέω . ὁ μέν οὗτος ὁ πρόφασις γίγνομαι , ὁ δέ καί ἐπειδάν ἐξαπίνης μετά βόρειος πνεῦμα νότος μεταλαμβάνω , συνίστημι ὁ ἐγκέφαλος καί εὐσθενέω λύω καί χαλάω ἐξαίφνης , ὥστε πλημμυρέω ὁ φλέγμα , καί οὕτως ὁ κατάρροος ποιέω . ἐπικαταρρέω δέ καί ἐκ ἄδηλος , φόβος γίγνομαι , ἐάν δείδω βοάω τις , ἤ καί μεταξύ κλαίω μή οἷος τε εἰμί ὁ πνεῦμα ταχύς ἀναλαμβάνω , οἷος γίγνομαι παιδίον πολλάκις · ὅς τις δέ ἄν οὗτος αὐτός γίγνομαι , εὐθύς φρίσσω ὁ σῶμα , καί ἄφωνος γίγνομαι ὁ πνεῦμα οὐ ἕλκω , ἀλλά ὁ πνεῦμα ἠρεμέω , καί ὁ ἐγκέφαλος συνίστημι , καί ὁ αἷμα ἵστημι , καί οὕτως ἀποκρίνω καί ἐπικαταρρέω ὁ φλέγμα . ὁ μέν παιδίον οὗτος ὁ πρόφασις ὁ ἐπίληψις εἰμί ὁ ἀρχή . ὁ δέ πρεσβύτης ὁ χειμών πολέμιος εἰμί · ὅταν γάρ παρά πῦρ πολύς διαθερμαίνω ὁ κεφαλή καί ὁ ἐγκέφαλος , ἔπειτα ἐν ψῦχος γίγνομαι καί ῥιγόω , ἤ καί ἐκ ψῦχος εἰς ἀλέα ἔρχομαι καί παρά πῦρ καθίζω , αὐτός οὗτος πάσχω , καί οὕτως ἐπίληπτος γίγνομαι κατά ὁ προλέγω . κίνδυνος δέ πολύς καί ἔαρ πάσχω αὐτός οὗτος , ἐάν ἡλιόομαι ὁ κεφαλή · ὁ δέ θέρος ἦκα , οὐ γάρ γίγνομαι μεταβολή ἐξαπίναιος . Ὁπόταν δέ εἴκοσι ἔτος παρέρχομαι , οὐ ἔτι ὁ νόσος οὗτος ἐπιλαμβάνω , ἐάν μή ἐκ παιδίον σύντροφος εἰμί , ἀλλά ἤ ὀλίγος ἤ οὐδείς · ὁ γάρ φλέψ μεστός εἰμί αἷμα , καί ὁ ἐγκέφαλος συνίστημι καί εἰμί στρυφνός , ὥστε οὐ ἐπικαταρρέω ἐπί ὁ φλέψ · ἐάν δέ ἐπικαταρρέω , ὁ αἷμα οὐ ἐπικρατέω , πολύς καί θερμός εἰμί .